CELEX: 32021D1843
Language: lt
Date: 1634256000000
Title: Tarybos sprendimas (ES) 2021/1843 2021 m. spalio 15 d. dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl 1992 m. Tarptautinio cukraus susitarimo galiojimo pratęsimo

2021 10 21   
               
               
                  LT
               
               
                  Europos Sąjungos oficialusis leidinys
               
               
                  L 373/90
               
            
         TARYBOS SPRENDIMAS (ES) 2021/1843
         2021 m. spalio 15 d.
         dėl pozicijos, kurios Europos Sąjungos vardu turi būti laikomasi Tarptautinėje cukraus taryboje, dėl 1992 m. Tarptautinio cukraus susitarimo galiojimo pratęsimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu 92/580/EEB (1) Sąjunga sudarė 1992 m. Tarptautinį cukraus susitarimą (2) (toliau – TCS); jis įsigaliojo 1993 m. sausio 1 d. TCS buvo sudarytas trejų metų laikotarpiui iki 1995 m. gruodžio 31 d.;
                  
               
                     (2)
                  
                  
                     Tarptautinė cukraus taryba (toliau – TCT), įsteigta pagal TCS 3 straipsnį siekiant priimti tam tikrus sprendimus, pagal TCS 45 straipsnio 2 dalį kiekvieną kartą atskiru balsavimu gali pratęsti TCS galiojimą ne ilgesniam kaip dvejų metų laikotarpiui. Nuo TCS sudarymo jo galiojimas buvo reguliariai pratęsiamas papildomiems dvejų metų laikotarpiams. Paskutinį kartą TCS galiojimas TCT sprendimu buvo pratęstas 2019 m. liepos mėn., ir jis galioja iki 2021 m. gruodžio 31 d.;
                  
               
                     (3)
                  
                  
                     TCT 2021 m. lapkričio 26 d. įvyksiančioje 59-ojoje sesijoje turi priimti sprendimą dėl TCS galiojimo pratęsimo dar vienam dvejų metų laikotarpiui iki 2023 m. gruodžio 31 d.;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi 59-ojoje Tarptautinės cukraus tarybos sesijoje dėl TCS galiojimo pratęsimo. Tolesnis TCS galiojimo pratęsimas atitinka Sąjungos interesus,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi 59-ojoje Tarptautinės cukraus tarybos sesijoje, yra balsuoti už 1992 m. Tarptautinio cukraus susitarimo galiojimo pratęsimą dar vienam dvejų metų laikotarpiui iki 2023 m. gruodžio 31 d.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2021 m. spalio 15 d.
            
               
                  Tarybos vardu
               
               
                  Pirmininkas
               
               J. CIGLER KRALJ
            
         
         
            (1)  1992 m. lapkričio 13 d. Tarybos sprendimas 92/580/EEB dėl 1992 m. Tarptautinio cukraus susitarimo pasirašymo ir sudarymo (OL L 379, 1992 12 23, p. 15).
         
            (2)  1992 m. Tarptautinis cukraus susitarimas (OL L 379, 1992 12 23, p. 16).